b'\n_START_ARTICLE_\nYleislauseke\n_START_PARAGRAPH_\nYleislauseke (saks. Generalklausel) on oikeuss\xc3\xa4\xc3\xa4nn\xc3\xb6s, jonka sis\xc3\xa4lt\xc3\xb6 on niin v\xc3\xa4lj\xc3\xa4sti kirjoitettu, ett\xc3\xa4 tuomioistuin voi k\xc3\xa4ytt\xc3\xa4\xc3\xa4 harkintavaltaansa s\xc3\xa4\xc3\xa4nn\xc3\xb6st\xc3\xa4 soveltaessaan. Yleislausekkeita k\xc3\xa4ytet\xc3\xa4\xc3\xa4n esimerkiksi varallisuusoikeudellisissa s\xc3\xa4\xc3\xa4d\xc3\xb6ksiss\xc3\xa4, jotta tuomioistuimella on mahdollisuus syrj\xc3\xa4ytt\xc3\xa4\xc3\xa4 ja sovitella kohtuuttomia sopimusehtoja vakuutussopimuksissa, velkakirjoissa, vuokrasopimuksissa ja muissa vastaavissa oikeustoimissa. Tuomioistuimen p\xc3\xa4\xc3\xa4tett\xc3\xa4v\xc3\xa4ksi j\xc3\xa4\xc3\xa4, milloin sopimusehto on niin kohtuuton, ett\xc3\xa4 se tulee syrj\xc3\xa4ytt\xc3\xa4\xc3\xa4. Harkinta ei saa perustua mielivaltaan, vaan siin\xc3\xa4 on pyritt\xc3\xa4v\xc3\xa4 noudattamaan lains\xc3\xa4\xc3\xa4t\xc3\xa4j\xc3\xa4n tarkoitusta._NEWLINE_Sovittelus\xc3\xa4\xc3\xa4nn\xc3\xb6s sis\xc3\xa4ltyy esimerkiksi oikeustoimilain 36 pyk\xc3\xa4l\xc3\xa4\xc3\xa4n ja osakeyhti\xc3\xb6lakiin (1:7), jossa vaaditaan, ett\xc3\xa4 osakkaita on kohdeltava yhdenvertaisesti.'